Donald Trump

Donald John Trump (sündinud 14. juunil 1946 Queensis New Yorgis) on Ameerika Ühendriikide ettevõtja ja poliitik, kes oli aastatel 2017–2021 45. Ameerika Ühendriikide president. Ta on Vabariikliku Partei liige. Trump oli vanim ametisse astunud Ameerika Ühendriikide president: ametisse astumise päeval oli tema vanus 70 aastat ja 239 päeva. Senine rekord 69 aastat ja 349 päeva kuulus Ronald Reaganile. Aastal 2021 Trumpi mantlipärijaks saanud Joe Biden oli ametisse astudes 78 aastat ja 61 päeva vana. Trump on 1971. aastast kontserni The Trump Organization juht ja president ning hotelli- ja hasartmänguketi Trump Entertainment Resorts asutaja. 2016. aastal hinnati tema varanduse väärtuseks 4,5 miljardit USD. 2004. aastal hakkas ta produtsendi ja saatejuhina osalema telesaatesarjas "Mantlipärija" ("The Apprentice"), millega sai ka rahvusvaheliselt tuntuks. 2016. aastal nimetas ajakiri Time Trumpi aasta inimeseks. Trump on kuulunud nii Demokraatlikku kui ka Vabariiklikku Parteisse ning esinenud väga erinevate seisukohavõttudega. 2000. aastal kandideeris ta Ameerika Ühendriikide presidendiks Reformipartei kandidaadina. Teda peetakse populistiks ja natsionalistiks. 26. juunil 2015 teatas ta oma kandideerimisest Vabariikliku Partei presidendikandidaadi kohale. Arvamusküsitlustes tõusis ta kohe populaarseimaks vabariiklaste kandidaadiks. Kampaania jooksul on ta esinenud teravat kriitikat ja rahvusvahelist tähelepanu pälvinud seisukohtadega. Ta on lubanud kõik ebaseaduslikud immigrandid riigist välja saata, keelata islamiusulistel sissepääs Ameerika Ühendriikidesse (hiljem täpsustas, et keelab mõnest riigist pärit inimestel sissepääsu) ja püstitada Mehhiko piirile müüri. Teda toetasid presidendikampaaniast loobunud vabariiklastest poliitikud Chris Christie ja Ben Carson. Suurbritannias koguti 2016. aasta alguseks ligikaudu 587 000 allkirja petitsioonile tema riiki sisenemise keelamiseks. Jaanuaris 2017 koguti ligi 1,86 miljonit allkirja teisele petitsioonile tema ametliku riigivisiidi tühistamiseks, eriti kuna peaminister Theresa May esitas talle kutse riigivisiidile juba seitsmendal päeval pärast ametisse astumist, samas kui tema eelkäijatest sai Barack Obama küllakutse alles 758 ning George W. Bush 978 päeva pärast. Trump on esimene Ameerika Ühendriikide president, kel polnud varasemat töökogemust ei poliitilistel ametikohtadel ega sõjaväes. Trumpi residents Mar-a-Lago asub Ameerika Ühendriikides Florida osariigis. 23. jaanuaril 2017 allkirjastas Trump määruse, mis muutis võimalikuks Ameerika Ühendriikide lahkumise Vaikse ookeani partnerlusleppest. 25. jaanuaril allkirjastas ta määruse Ameerika Ühendriikide ja Mehhiko piirile illegaalse immigratsiooni tõkestamiseks piiritara rajamiseks ning määruse, millega peatasti föderaalsete toetuste eraldamise kohalikele omavalitsustele, mis tegelevad illegaalsete immigrantide kaitse ja varjamisega. 27. jaanuaril kehtestas ta neljakuulise moratooriumi põgenike vastuvõtmisele ning sissesõidukeelu 90 päevaks Süüria, Iraagi, Iraani, Jeemeni, Liibüa, Somaalia ja Sudaani passidega isikutele. New Yorgi Ida kohturingkonna kohtunik Ann Donnelly peatas järgmisel päeval ajutiselt määruse nende osade kehtivuse, mis lubasid seitsme sissesõidukeelu saanud riikide kodanikke Ameerika Ühendriikidest välja saata ka juhul, kui neil juba on olemas kehtiv Ameerika Ühendriikide viisa. 3. veebruaril peatas Washingtoni osariigi Lääne föderaalkohturingkonna kohtunik James Robart ajutiselt sissesõidukeeldude kehtivuse kogu riigi ulatuses. Justiitsministeeriumi 4. veebruari taotlust kohtuotsuse peatamiseks 9. föderaalkohturingkonna apellatsioonikohus ei rahuldanud. 2017. aasta veebruaris tühistas Donald Trumpi administratsioon ettekirjutuse osariikidele, mille kohaselt on transsoolistel üliõpilastel õigus valida tualetti ja riietusruumi selle järgi, kuidas nad ise oma soo määratlevad, teatas BBC. NATO liikmesriikide riigipead ja valitsusjuhid kohtusid USA uue presidendi Donald Trumpiga 25. mail 2017. 2019. aastal selgus, et Trump oli Ukraina president Volodõmõr Zelenskõid survestanud uurima Trumpi poliitilist rivaali Joe Bidenit. Detsembris 2019 esitas Ameerika Ühendriikide Esindajatekoda Trumpile süüdistuse võimu kuritarvitamises ja Kongressi töö takistamises ning tagandas ta ametist. Senati kohtuistungil keelduti tunnistajate tunnistama kutsumisest ning Trump mõisteti veebruaris 2020 mõlemas süüdistuses õigeks. 2020. aastal kaotas Trump presidendivalimistel Joe Bidenile, kuid keeldus oma kaotust tunnistamast. Hiljem üritas ta tulemusi ümber lükata, esitades mitmeid kohtuhagisid, survestades riigiametnikke ning väites alusetult, et valimistulemusi võltsiti. Hääletustulemuste kinnitamise ajal Kongressis, kutsus Trump oma toetajaid üles minema Kapitooliumi juurde. Trumpi toetajate meeleavaldus eskaleerus Kapitooliumi ründamiseks, mis sundis hääletustulemuste kinnitamist ajutiselt katkestama. Kapitooliumi ründamisel hukkus viis inimest, sealhulgas üks politseinik. Nädal hiljem süüdistas Esindajatekoda Trumpi mässu õhutamises ning võttis vastu esimesed aktid Trumpi ametist tagandamiseks. Ta on Ameerika Ühendriikide ainus president, kelle suhtes on ametist tagandamise protsessi alustatud kaks korda. Donald on Fred Trumpi ja Mary Anne MacLeodi viiest lapsest vanim laps (Donald Trump, Maryanne Trump Barry, Frederick Jr., Elizabeth ja Robert). Trump on kolmandat korda abielus ja tal on viis last. Tema esimene abikaasa oli tšehhi päritolu modell Ivana Zelníčková, kellega tal on kolm last: Donald Jr. (sündinud 31. detsembril 1977), Ivanka (sündinud 1981) ja Eric (sündinud 1984). Ivana sai 1988. aastal naturalisatsiooni korras USA kodakondsuse. Donald Jr., Ivanka ja Eric on The Trump Organizationi asepresidendid. Tema teine abikaasa oli USA näitleja Marla Maples, kellega tal on tütar Tiffany (sündinud 1993). Kolmas abikaasa Melania Trump (sündinud Melanija Knavs; modellina tuntud nimega Melania Knauss) on pärit Sloveeniast. Paaril on poeg (Barron; sündinud 2006). Melania sai naturalisatsiooni korras USA kodakondsuse 2006. aastal. 1. oktoobril 2020 teatati, et Donald Trumpi koroonaviiruse proov oli positiivne. Ta toimetati Walter Reedi sõjaväehaiglasse. 2020. aasta andmetel kaalus Trump 110,7 kg ja oli 190 cm pikk. Trump Building Trump Tower Alternatiivsed faktid Donald J. Trumpi presidendiraamatukogu Donald Trumpi tagandamisjuurdlus Geid Trumpi Toetuseks Donald Trumpi mõrvakatse Donald J. Trump, Robert T. Kiyosaki, Meredith McIver, Sharon Lechter, "Miks me tahame, et te oleksite rikkad: kaks meest, üks sõnum", Sinisukk, 2009. Robert Kiyosaki, Donald Trump "Midase puudutus", Sinisukk, 2012. http://www.forbes.com/profile/donald-trump/ Gibbs, Nancy (7. detsember 2016). "The Choice". TIME. Vaadatud 10.12.2016 Trump and American Populism, Foreign Affairs, 6. oktoober 2016 Donald Trump: Mehhiko maksab müüri eest täies mahus[alaline kõdulink], Postimees, 1. september 2016 Block Donald J Trump from UK entry Prevent Donald Trump from making a State Visit to the United Kingdom. "Donald Trump: MPs clash over UK state visit". BBC. Donald Trump will be the only US president ever with no political or military experience Toivo Tänavsuu (12. juuli 2017). "MIKS KÜLL? USA salateenistus pidas kinni Ekspressi ajakirjaniku Toivo Tänavsuu". Eesti Ekspress. Ekspress Meedia AS. Originaali arhiivikoopia seisuga 12. juuli 2017. Trump lubas kärpida ettevõtete makse ja regulatsioone, USA lahkub Vaikse ookeani kaubandusleppest ERR Uudised, 23.01.2017 (vaadatud 24.01.2017) Trump orders building of Mexico border wall, targets U.S. 'sanctuary' cities Reuters, 25.01.2017 (vaadatud 25.01.2017) Trump bars door to refugees, visitors from seven nations Reuters, 27.01.2017 (vaadatud 28.01.2017) Judge allows travelers who landed with visas to stay in country Reuters, 28.01.2017 (vaadatud 29.01.2017) U.S. Judge Temporarily Blocks Trump Immigration Order Nationwide NBC News, 3.02.2017 (vaadatud 7.02.2017) Court Denies DOJ Request For Stay; Trump Immigration Order Remains Suspended NPR, 5.02.2017 (vaadatud 7.02.2017) http://maailm.postimees.ee/4024315/trump-tuehistas-obama-transsooliste-tualetikasutamise-maeaeruse?_ga=1.110157324.807677332.1459141589 http://maailm.postimees.ee/4008933/trump-kohtub-25-mail-nato-riigipeade-ja-valitsusjuhtidega "Trump acquitted by Senate in impeachment trial". BBC News. Vaadatud 14. jaanuaril 2021. "Trump impeached for 'inciting' US Capitol riot". BBC News. Vaadatud 14. jaanuaril 2021. "Donald Trump Jr is in high political demand – for now" (inglise). theguardian.com. 28. mai 2018. Vaadatud 28.05.2018. JONATHAN LEMIRE, JILL COLVIN, ZEKE MILLER (4.10.2020). "Doctor: Trump improving, but not 'out of the woods' yet" (inglise). Associated Press. Vaadatud 4.10.2020.{{cite web}}: CS1 hooldus: kasutab parameetrit autorid (link) Bob Woodward, "Hirm: Trump Valges Majas", Tänapäev, 2018. Michael Wolff, "Tuli ja raev. Elu Trumpi Valges Majas", Äripäev, 2018. Ilmumas Jon Herbert, Andrew Wroe, Trevor McCrisken, Ordinary Presidency of Donald J. Trump: The Ordinary Presidency of Donald J. Trump, Sari: Palgrave Studies in Political Leadership, Kirjastus: Springer Nature Switzerland AG, Ilmumisaeg: 11. märts 2019. Trumpi presidendikampaania leht "Donald Trump - isepäine autsaider" ERR, 3. november 2020 ""Pealtnägija": Donald Trumpi alternatiivne antoloogia" ERR, 20. jaanuar 2021 Dan Alexander. Donald Trump Falls Off The Forbes 400 For First Time In 25 Years. Forbes, 5. oktoober 2021